बिजली कर्मचारी पर हमला कर पर्स, मोबाइल और अन्य सामान लूटा, फरार
बटाला | मोटरसाइकिलसवार तीन युवकों ने बिजली कर्मचारी को बीच सड़क में रोककर दातरों से हमला कर जख्मी कर उसका पर्स और अन्य समान लूट लिया। जख्मी को इलाज के लिए अस्पताल दाखिल करवाना पड़ा। थाना डेरा बाबा नानक में तैनात एएसआई दलजीत सिंह ने बताया कि अमृतसर के गांव चक्क सिकंदर के रहने निर्मल सिंह ने शिकायत में बताया कि वह बिजली विभाग में बतौर लाइनमैन रमदास में तैनात है। सुबह अपने मोटरसाइकिल पर फतेहगढ़ चूढ़िया से रमदास जा रहा था। सक्की पुल हरदरवाल के नजदीक एक बिना नंबर के बाइक पर आए तीन हथियारबंद लोगों ने उन्हें रोक कर बाइक से नीचे उतार लिया। इसके बाद एक युवक ने उनके हाथ पकड़ लिए और दूसरा उन पर दातर से वार करने लगा तीसरे ने उनकी पेंट से पर्स निकाल लिया। पर्स में 3 हजार रुपए थे। वहीं, लुटेरे उसका मोबाइल भी लूट ले गए। पुलिस ने तीन अज्ञात युवकों पर मामला दर्ज कर जांच शुरू कर दी है।
bho_Deva hin_Deva